ועדת החוקה, חוק ומשפט, כנסת 23, פרוטוקול מספר 17, 2020-06-16 15:30

אוסאמה סעדי: אני פותח את הישיבה של ועדת החוקה, חוק ומשפט.

אוסאמה סעדי: אנחנו מתחילים הצעת חוק ההוצאה לפועל (תיקון מס' 65) (מסלול מזונות), התש"ף

אוסאמה סעדי: -2020 ואנחנו גם מתייחסים להצעת חוק דומה - הצעת חוק ההוצאה לפועל (תיקון - הוצאה לפועל במסלול מזונות), התש"ף-2020, של חברי הכנסת משה ארבל וינון אזולאי, שמצטרף אלינו.

אוסאמה סעדי: קודם אנחנו מצביעים על מיזוג שתי ההצעות.

אלעזר שטרן: על פי סעיף 84ד לתקנון.

אוסאמה סעדי: לפי סעיף 84ד לתקנון.

אוסאמה סעדי: מיזוג שתי ההצעות: הצעת חוק ההוצאה לפועל (תיקון מס' 65) (מסלול מזונות), התש"ף-2020, הממשלתית עם הצעת חוק ההוצאה לפועל (תיקון - הוצאה לפועל במסלול מזונות), התש"ף-2020, של חברי הכנסת משה ארבל וינון אזולאי.

אוסאמה סעדי: אני מעלה את זה להצבעה.

אוסאמה סעדי: מי בעד?

אוסאמה סעדי: מי נגד?

אוסאמה סעדי: המיזוג אושר.

אוסאמה סעדי: אושר פה אחד, אז אנחנו ממזגים את שתי ההצעות.

אלעזר שטרן: אציין שוועדת הכנסת אישרה את המיזוג.

אוסאמה סעדי: ועדת הכנסת, גם פה אחד, אישרה את המיזוג ואת הפטור מחובת הנחה.

אוסאמה סעדי: היום נעלה את זה לקריאה שניה ושלישית.

אוסאמה סעדי: בבקשה, אדוני היועץ המשפטי, אם אתה יכול להציג לנו בקצרה מה הצעת החוק.

אלעזר שטרן: בדרך הטבע אנשי הממשלה מציגים, אבל בגלל קוצר הזמן אציג את זה ממש בקצרה, אלא אם כן, תומר, אתה רוצה.

אלעזר שטרן: הוועדה הזאת חוקקה את מסלול המזונות לפני למעלה משש שנים כהוראת שעה, כניסיון ליצור מסלול שיש לו היבטים שונים עם יתרונות שונים, גם לחייב וגם לזוכה – בדרך כלל הזוכה – כשמדובר על מסלול מזונות, מתוך הבנה שחוב המזונות הוא חוב עם מאפיינים ייחודיים במספר היבטים.

אלעזר שטרן: הגיעו למסקנה שיש צורך במסלול גבייה נפרד, מיוחד, עבור מסלול המזונות, כשעיקר הייחוד של המסלול הזה הוא שמערכת ההוצאה לפועל היא אקטיבית.

אלעזר שטרן: זאת אומרת, היא עושה את פעולות האכיפה והגבייה עבור הזוכה.

אלעזר שטרן: אשתמש בלשון זוכה כי בדרך כלל האישה היא זאת שזכאית למזונות או הילדים.

אלעזר שטרן: לפי הנתונים שנמסרו בדברי ההסבר - - -

אוסאמה סעדי: את הנתונים נשמע ממנהל רשות האכיפה והגבייה.

אלעזר שטרן: מצביעים על זה שמדובר על מסלול - - -

אוסאמה סעדי: אנחנו הופכים מהוראת שעה להוראת קבע, נכון?

אוסאמה סעדי: זה החוק.

אלעזר שטרן: - - - הצעת החוק דבר מאוד פשוט – להפוך את הוראת השעה להוראת קבע.

אוסאמה סעדי: אוקיי, משרד המשפטים, בבקשה.

מרב זוהרי: אני מציעה שרשות האכיפה והגבייה תציג את הנתונים.

אוסאמה סעדי: חוזרים לעורך דין תומר מוסקוביץ', מנהל רשות אכיפה וגבייה.

אוסאמה סעדי: הוא אורח קבוע ורצוי פה בוועדה.

תומר מוסקוביץ: תודה רבה.

ינון אזולאי: הוא גם עונה לטלפונים כשמחפשים אותו.

אוסאמה סעדי: הרגת את מנכ"ל הביטוח הלאומי.

אוסאמה סעדי: הוא לא עונה?

ינון אזולאי: גם מנכ"ל הביטוח הלאומי חזר אליי.

אוסאמה סעדי: בשעה טובה ומוצלחת.

תומר מוסקוביץ: תודה רבה.

תומר מוסקוביץ: אני שמח מאוד להיות פה אחרי שנה וחצי.

אוסאמה סעדי: גם אנחנו שמחים.

תומר מוסקוביץ: אני שמח שבאנו דווקא לחוק שבאמת אין עליו ויכוח, אף אחד לא מתנגד לו.

תומר מוסקוביץ: אם הייתה תקופת הוראת שעה שהוכיחה את עצמה בצורה חד-משמעית זה הנושא של מסלול המזונות.

אוסאמה סעדי: עד מתי הוראת השעה?

תומר מוסקוביץ: עד היום ב-12:00 בלילה.

תומר מוסקוביץ: השוק הוכיח את עצמו בצורה הברורה ביותר.

תומר מוסקוביץ: לדעתי, למעלה מ-70% מהנשים שרוצות לפתוח בתיקי מזונות פותחות במסלול.

תומר מוסקוביץ: בשביל 60 שקל בשנה הן מקבלות שירות אקסטרה אולטרה VIP, עם תוכנות מחשב הכי טובות.

תומר מוסקוביץ: אם לא נוכל לתת להן את השירות הזה, זה יהיה פשע ממש.

אוסאמה סעדי: קצת נתונים.

אוסאמה סעדי: כמה משתמשים, 70%?

ענת ליברמן: בשנת 2019 94% מהזוכים הפרטיים הלא מיוצגים פתחו במסלול, ומתוך הזוכות המיוצגות – 87% בחרו לפתוח במסלול.

ענת ליברמן: כלומר, למרות שיש להן מישהו שייצג אותן בהליך הקודם בבית המשפט, בכל זאת הן בחרו לנהל את התיק במסלול מזונות.

ענת ליברמן: גם שיעור ההמצאות של ההזהרות גבוה במסלול מזונות וגם אחוז הגבייה גבוה בהרבה, גם באופן ממוצע, בכל תיק.

אוסאמה סעדי: הבנתי שזה גם מאזן בין הזכויות של הזוכה לבין החייב, שאנחנו מקטינים לו את ההוצאות, בין אם זה עיקולים, שכר טרחת עורך דין וכל הדברים האלה.

אוסאמה סעדי: חשוב מאוד שהילדים והאישה יקבלו את המזונות.

אוסאמה סעדי: היוזם יחד עם חבר הכנסת משה ארבל, חבר הכנסת ינון אזולאי, בבקשה.

ינון אזולאי: זה הופך הוראת שעה באופן קבוע, בעזרת השם, נכנס לספר החוקים.

ינון אזולאי: אני רוצה להודות לחברי משה ארבל, שהוא יזם אותו וצירף אותי אליו.

ינון אזולאי: זה חוק חברתי ממדרגה ראשונה.

ינון אזולאי: משה נמצא כרגע בוועדת הפנים.

תומר מוסקוביץ: משה ארבל היה מתמחה בהוצאה לפועל.

תומר מוסקוביץ: אם יש מישהו שמכיר את המערכת הזאת - - -

ינון אזולאי: אני חייב להגיד לך שמשה ארבל מתמחה בכול.

ינון אזולאי: היה ראש מטה שלי אצל שר הפנים ועבדנו יחד, הכרנו עוד קצת לפני זה.

ינון אזולאי: חבר כנסת נמרץ, אני חושב שהוא בהסכמה אצל כולם.

ינון אזולאי: אני רוצה להודות לכל החברים, גם בוועדה, גם לתומר, ולכל העוסקים במלאכה.

אוסאמה סעדי: גם ליושב-ראש הוועדה.

ינון אזולאי: הקבוע והזמני.

אוסאמה סעדי: הזמני, הזמני.

ינון אזולאי: גם לך, היושב-ראש, וכמובן ליושב-ראש הסיעה שלנו, וליועצים המשפטיים.

ינון אזולאי: תודה רבה לכולם.

ינון אזולאי: זו הצעת חוק חברתית ממדרגה ראשונה.

אוסאמה סעדי: כמובן.

אוסאמה סעדי: משרד האוצר נמצא כאן?

אוסאמה סעדי: לא, אוקיי.

אוסאמה סעדי: סיוע משפטי?

אוסאמה סעדי: לשכת עורכי הדין?

אוסאמה סעדי: יש מישהו שרוצה?

מרב מיכאלי: אני, אדוני.

אוסאמה סעדי: את לחוק השני, אבל ניתן גם פה לברך.

מרב מיכאלי: לא, סליחה, מה אתה חושב, שאני פה במקרה, בטעות?

אוסאמה סעדי: בטח, עד שהגעת מולי.

אוסאמה סעדי: בבקשה.

אוסאמה סעדי: אני מרגיש כמו ב-2015.

אוסאמה סעדי: בבקשה.

מרב מיכאלי: שאלה: האם זאת רק הארכה של הוראת השעה או שהופכים את זה לקבע?

אוסאמה סעדי: אנחנו הופכים את זה להוראת קבע סוף-סוף.

מרב מיכאלי: מעולה.

מרב מיכאלי: אז האם אנחנו יכולים עם הוראת הקבע להשתמש בסעיף המצוין שנמצא בהצעה הפרטית, להפוך את זה לברירת המחדל?

אלעזר שטרן: הוא כבר לא נמצא, כי משכו את הסעיף הזה בשביל ליצור - - -

ינון אזולאי: לא הייתה ברירה.

מרב מיכאלי: אז אנחנו יכולים להוסיף את הסעיף הזה?

מרב מיכאלי: הוועדה יכולה להוסיף את הסעיף, שזו תהיה ברירת המחדל?

אוסאמה סעדי: לא לא, זה נושא חדש.

תומר מוסקוביץ: 90% מהנשים ממילא מעוניינות בזה בעצמן, כך שהסיפור של ברירת המחדל לא ישנה פה.

תומר מוסקוביץ: גם אנחנו חשבנו על ברירת המחדל.

תומר מוסקוביץ: חבל להתאמץ על זה כי זה קורה ממילא.

תומר מוסקוביץ: השוק אומר את דברו, הן רוצות את זה.

ינון אזולאי: רק אגיד למה לא התעקשנו להצמיד אלא לעשות כמה שיותר מהר שהחוק הזה יעבור - - -

מרב מיכאלי: בסדר, ברור.

מרב מיכאלי: אני לא מציעה, חס וחלילה - - -

אוסאמה סעדי: אוקיי.

אוסאמה סעדי: על מנת שנתק

אוסאמה סעדי: דם לחוק שלך, מרב, אני מעלה להצבעה.

מרב מיכאלי: אני חלילה לא מציעה לעכב או לקלקל, ואני שמחה לשמוע - - -

אלעזר שטרן: "הצעת חוק ההוצאה לפועל (תיקון מס' 65) (מסלול מזונות), התש"ף-2020.

אלעזר שטרן: 1.

אלעזר שטרן: תיקון כותרת פרק א'2.

אלעזר שטרן: בחוק ההוצאה לפועל, התשכ"ז-1967 (להלן – החוק העיקרי), בכותרת פרק א'2 במקום 'מזונות – הוראת שעה' יבוא 'מזונות'.

אלעזר שטרן: 2.

אלעזר שטרן: סעיף 20יב לחוק העיקרי בטל.

אלעזר שטרן: " סעיף 20יב הוא הסעיף שקובע שכל הפרק הזה הוא הוראת שעה, אז ברגע שאנחנו מבטלים את הסעיף הזה הפרק הופך להיות הוראת קבע.

מיקי לוי: קארין, את על הקו או שאני מצביע במקומך?

אוסאמה סעדי: היא לא יכולה להצביע בזום.

מיקי לוי: נכון.

מיקי לוי: טעות שלי, אני מתנצל.

מיקי לוי: אבל מתוך נימוס.

אוסאמה סעדי: אז יש לך זכות להצביע.

אוסאמה סעדי: אני מעלה את הצעת חוק ההוצאה לפועל (תיקון מס' 65) (מסלול מזונות), התש"ף-2020, שכמובן התמזגה אליה הצעת החוק הפרטית של חברי הכנסת משה ארבל וינון אזולאי.

אוסאמה סעדי: מי בעד? מי נגד?

אוסאמה סעדי: מי נמנע?

אוסאמה סעדי: אושר.

אוסאמה סעדי: הצעת החוק אושרה לקריאה שניה ושלישית.

אוסאמה סעדי: ברכות לחברי הכנסת, חבריי משה ארבל וינון אזולאי.

אוסאמה סעדי: היום זה יועלה, יונח, יוצבע ויאושר פה אחד גם במליאה.

אוסאמה סעדי: תודה, אני נועל את הישיבה.